kardosdrur/scandi-wiki huggingface dataset:
Bubbi Morthens

Ásbjörn Kristinsson Morthens (født 6. juni 1956 í Reykjavík på Island) er en Islandsk musiker, der optræder under kunstnernavnet Bubbi Morthens. Hans mor var dansk, mens faren var halvt islænder og halvt nordmand.

Bubbi indledte sin musikalske karriere i 1980'erne og har været medlem af flere bands, blandt andre Utangarðsmenn og Egó. Dog er han mest kendt som guitarspillende soloartist. Bubbi har solgt flere plader på Island end nogen anden musiker.

I efteråret 2015 udgav han digtsamlingen Öskraðu gat á myrkrið.

Diskografi 

 Ísbjarnarblús, 1980
 Plágan, 1981
 Fingraför, 1983
 Línudans, 1983
 Ný spor, 1984
 Kona, 1985
 Blús fyrir Rikka, 1986
 Frelsi til sölu, 1986
 Dögun, 1987
 Bubbi 56, 1988
 Moon in the Gutter, 1988
 Serbian Flower, 1988
 Hver er næstur ?, 1989
 Nóttin langa, 1989
 Sögur af landi, 1990
 Ég er, 1991
 Von, 1992
 Lífið er ljúft, 1993
 3 heimar, 1994
 Í skugga Morthens, 1995
 Allar áttir, 1996
 Hvíta hliðin á svörtu, 1996
 Trúir þú á engla, 1997
 Arfur, 1998
 Sögur 1980-1990 (safnplata), 1999
 Mér líkar það, 1999
 Bellman, 2000
 Sögur II 1990-2000 (safnplata), 2000
 Nýbúinn, 2001
 Sól að morgni, 2002
 1000 kossa nótt, 2003
 Tvíburinn, 2004
 Ást, 2005
 ... Í 6 skrefa fjarlægð frá paradís, 2005
 Lögin mín, 2006
 Bubbi 06.06.06, 2006
 Góð verk 07, (safnplata) 2007
 Fjórir naglar, 2008
 Bubbi og Stórsveit Reykjavíkur, 2008

Musikere fra Island
Væddeløb

Væddeløb er en betegnelse for kapløb, dvs. en sports- eller idrætsaktivitet, hvor deltagerne løber, kører eller rider om kap.

Væddeløb kan henvise til flere artikler:

 Væddeløb (film fra 1909) - en dansk stumfilm fra 1909
 Væddeløb paa Travbanen - en dansk stumfilm fra 1905
 Væddeløb paa Eremitagen - en dansk stumfilm fra 1906
 Væddeløberen - en dansk stumfilm fra 1920
 Et væddeløb - en dansk film fra 1985

Se også 
 Væddeløbshund
 Væddeløbssadel
 Hestevæddeløb
 Væddeløber - plante
Ecdyson

Ecdyson er et prohormon, der omdannes til hamskifte-hormonet 20-hydroxyecdyson, et steroid-hormon. Populært benyttes navnet ecdyson både om prohormonet og 20-hydroxyecdyson. Ecdyson og dets homologer kaldes generelt ecdysteroider. Ecdysteroider fungerer som hamskifte-hormoner i leddyr, men forekommer også i andre relaterede rækker, hvor de kan spille forskellige roller, bl.a. i forbindelse med metamorfose.

Virkningsmåde 

Ecdysons molekylære funktion er specielt blevet undersøgt i Drosophila melanogaster. 20-Hydroxyecdyson er den primære molekylære form, der binder til en nukleær receptor, hvorved der startes forskellige ekspressions-kaskader, som ultimativt fører til de fysiologiske, morfologiske og adfærdsmæssige ændringer i forbindelse med hamskifte og metamorfose

Phytoecdysteroider 

  Ecdysteroider findes også i mange planter, for det meste som toksiner mod planteædende insekter. Disse er har været benyttet som naturlægemidler, men har vist sig at have cytotoksiske egenskaber.

Externe links og henvisninger 
 Ecdybase - The Ecdysone Handbook 

{| class="toccolours" style="margin: 0; clear:both; text-align:center; width:100%"
|-
!style="background:lightblue;" | Hormoner og endokrine kirtler
|-
|style="font-size:85%;"|

 Hypothalamus: GnRH - TRH - CRH - GHRH - somatostatin - dopamin |  Neurohypofysen: vasopressin - oxytocin |  Adenohypofysen: GH - ACTH - TSH - LH - FSH - prolaktin - MSH - endorfiner - lipotropin

 Koglekirtelen (Epifysen): Melatonin

 Skjoldbruskkirtelen: T3 og T4 - calcitonin |  Biskjoldbruskkirtelen (Parathyreoidea): PTH |  Binyremarven: adrenalin - noradrenalin |  Binyrebarken: aldosteron - kortisol - DHEA |  Bukspyttkirtelen: glukagon- insulin - somatostatin |  Ægstokken: østradiol - progesteron - inhibin - aktivin | Testikkelen: testosteron - AMH - inhibin |  Nyren: renin - EPO - calcitriol - prostaglandin |  Hjertets forkammer: ANP

Hormoner
Ragnarssona þáttr

Þáttr af Ragnars sonum eller Ragnarssona Þáttr på dansk også Totten om Ragnars sønner er en fornaldersaga fra Island, skrevet omkring år 1300. Teksten er overleveret i manuskriptet Hauksbók. Sagaen handler om til Regnar Lodbrogs sønner og de 2-3 første kapitler er identiske med Regnar Lodbrogs saga.

I overskriften står det: "Her fortælles om Regnars sønner og hvor mange konger som nedstammer fra dem." Sagaen starter med kong Sigurd Rings død og hans søn Regnar Lodbrogs magtovertagelse. Regnar gifter sig med Tora Borgarhjort, datter til den legendariske kong Herraud som er omtalt i Bosi og Herrauds saga. Regnar og Tora får sønnerne Erik og Agnar. Efter Toras død gifter Regnar sig med Åslaug Sigurdsdatter, også kendt under navnet Randalin eller Kraka, datter af Sigurd Fafnersbane og Brynhild Budladatter. De får børnene Ivar Benløs, Halfdan Ragnarsson og Sigurd Orm-i-Øje.

Erik og Agnar bliver dræbt af svenskekongen Eystein, men de andre sønner dræber Eystein og hævner deres halvbrødre. Senere får Regnarssønnerne bud om at Regnar var dræbt af kong Ælla II af Northumbria i England. Dødsbudskabet går meget stærkt ind på dem, og Regnarssønnerne ledet af Ivar Benløs drager så til England og hævner deres fader ved at dræbe kong Ælla.

Den islandske litteraturforsker Finnur Jónsson hævder at sagaen om Regnarssønnerne er en forholdsvis ubetydelig saga og at den er en gendigtning af en ældre, mer fuldstændig, saga.

Referencer

Eksterne henvisninger 
 Originaltekst og engelsk oversættelse af sagaen
 Fínnur Jonsson: Den oldnorske og oldislandske litteraturs historie

Nordiske sagaer
Litteratur fra Island
Wanted

Wanted har flere betydninger:

Film 
 Wanted (film fra 1967)
 Wanted (film fra 2004)
 Wanted (film fra 2008)
 Wanted (film fra 2009)
 Wanted (film fra 2010)
 Wanted (film fra 2011)
 Wanted (film fra 2015)

Musik 
 Wanted (Cliff Richard-album)
 Wanted (Thomas Helmig-album)

Tv-serier 
 Wanted (tv-serie), amerikansk tv-serie fra 2005
 Wanted (game show), britisk game show
Spotlight

Spotlight er et engelsk ord for søgelys eller projektørlys
Spotlight kan henvise til følgende artikler:

Film, tv og musik

Film 
 The Spotlight (film), en amerikansk stumfilm fra 1927
 Spotlight (film), en amerikansk film fra 2015

Musik 
 Spotlight (Antoine Clamaran album), 2009
 Spotlight (Djumbo album), 2007
 Spotlight (Tír na nÓg album), 2001
 "Spotlight" (Fayray sang), 2005
 "Spotlight" (Gucci Mane sang), 2009
 "Spotlight" (Jennifer Hudson sang), 2008
 "Spotlight" (Madonna sang), 1988
 "Spotlight" (Mutemath sang), 2009
 "Spotlight", en sang af Selena Gomez & the Scene from A Year Without Rain, 2011
 "Spotlight", en sang af Shakira fra Shakira, 2014

Teknologi 
 Spotlight (software), søgeteknologi integreret i OS X styreprogrammellet
 SpotLight GPS Pet Locator, et produkt udviklet af Positioning Animals Worldwide

Andet 
 Spotlight-festivalen - en festival i Vejle Kommune
 SPOTLIGHT project, en forskningsprojekt støttet af Kommissionen
SnRNA

snRNA (small nuclear ribonucleic acid) og er bl.a. en bestanddel i spliceosom-komplekser (som herudover består af snRNPer), som har til opgave at klippe introner ud af det primære RNA-transkript. I denne henseende er det snRNA i spliceosomet, som har den primære katalytiske effekt. snRNA baseparrer med RNA-transkriptet ved specifikke steder i intronet.

Litteratur 
Reece et al., "Campbell Biology" ninth ed., Chapter 17 - unit 3: "Split genes and RNA splicing"; p. 381.
RNA
Kæmpegalago

Kæmpegalagoen (Otolemur crassicaudatus) er en nataktiv halvabe i familien galagoer. Det er den største af galagoerne med en kropslængde på 25-40 cm og en vægt på op til 2 kg. Halen måler 34-49 cm. Kæmpegalagoen lever i tropiske skovområder og plantager i centrtale, sydlige og østlige dele af Afrika.

Beskrivelse og levevis 
Kæmpegalagoen har store ører og øjne for bedre at kunne høre og se om natten. Den bevæger sig rundt i træerne på alle fire og foretager kun sjældent spring. Den lever især af harpiks, men tager også insekter (der fanges med hænderne) og frugter. De kamformede fortænder benyttes til at skrabe hul i barken, for at få fat i harpiksen.

Noter

Eksterne henvisninger 

Halvaber
Moholi-galago

Moholi-galagoen (Galago moholi) er en nataktiv halvabe i familien galagoer. Den lever i det sydlige Afrika på busksavanne eller i tørre skovområder.

Beskrivelse 
Det er en lille, spinkel galago med en kropslængde på 15-17 cm og en hale på 12-27 cm. De store ører er oprette og omkring øjnene findes sorte øjenringe. Moholi-galagoen har en god springevne som den udnytter, når den springer fra træstamme til træstamme på jagt efter insekter, der gribes med hænderne. Føden søges alene om natten og består foruden insekter af harpiks. Dagen tilbringes i små grupper skjult i huller i træerne. Den er sky og vover sig nødigt ned fra træerne.

Noter

Eksterne henvisninger 

Halvaber
Leif Ove Andsnes

Leif Ove Andsnes (født 7. april 1970) er en norsk klassisk pianist. Han er den mest kendte norske pianist fra 2000-tallet. Andsnes har modtaget en række priser og udmærkelser i Norge og andre lande. Med sine elleve Spellemannpriser, blandt andet Årets spellemann i 1998, er han den musiker som har vundet flest Spellemannstatuetter.

Eksterne henvisninger

 
 

Pianister fra Norge
Klassiske pianister
Vindere af Spellemannprisen
Jørgen Lund (skuespiller)

Niels Peter Jørgen Petersen (kendt som Jørgen Lund) (født 6. juli 1873 i København, død 9. maj 1941) var en dansk skuespiller og filminstruktør. Han var oprindeligt uddannet maler, men kom til Nørrebros Teater i 1893, indtil han syv år senere fortsatte på først Sønderbros Teater og efter ca. otte år på Frederiksberg Teater, samtidig med, at han formentlig debuterede på film hos først Nordisk Film i 1908 og derefter med sikkerhed kom til Biorama året efter. Han vendte senere tilbage til Nørrebros Teater og var desuden med i adskillige Fy og Bi-film i 1920'erne. Han virkede desuden også som kunst- og dekorationsmaler. Han er begravet på Bispebjerg Kirkegård.

Han deltog i seks revyer på Betty Nansen Teatret (1910-1915), én revy på Fønix Teatret (1916), 13 revyer på Nørrebros Teater (1911-1915, 1917-1920, 1922-1925), to på Sønderbros Teater (1905 og 1907) og tre i Tivoli (1908, 1917 og 1918). I perioden 1908 til 1932 medvirkede han i 48 stumfilm og tre spillefilm. Han instruerede desuden to stumfilm.

Fílmografi 
Han har deltaget i følgende spillefilm og stumfilm som enten skuespiller eller instruktør.

Spillefilm 
 Han, hun og Hamlet (1932)
 Med fuld musik (1933)
 Ud i den kolde sne (1934)

Stumfilm 
Som skuespiller
 Den romerske Model (1908)
 Othello (1908)
 Stormen paa København den 11. februar 1659 og Gøngehøvdingen (1909)
 Capriciosa (1909)
 Faldgruben (1909)
 Apachepigens Hævn (1909) 
 Elverhøj (1910)
 Fra det mørke København (1910)
 Københavnerliv (1911)
 Brudekjolen (1911)
 Lersøens Konge (1911)
 Det store Fald (1911)
 Hovmod staar for Fald (1911)
 Den svundne Lykke (1912)
 En slem dreng (1912)
 Mysteriet i Louvre (1912)
 Paa Livets Skyggeside (1912)
 Forstærkningsmanden (1912)
 Lumacivagabundus (1912)
 Nana (1912)
 Et pokkers Pigebarn (1912)
 Pigernes Jenser (1912)
 Dr. Thürmers Motionskur (1913)
 Den trætte Frederik (1915)
 Digterens Drøm (1916)
 Fejl Etage (1916)
 Hævnens Nat (1916)
 Visitkortet (1917)
 Den forelskede Gullaschbaron (1917)
 Da Svigermoder kom (1918)
 Paa Bryllupsrejse  (1920)
 Ungkarleliv (1921)
 Kærlighed og Konditorkager (1921)
 Harems-Mystik (1921)
 Film, Flirt og Forlovelse (1921)
 Han, hun og Hamlet (1922)
 Kan Kærlighed kureres? (1923)
 Vore Venners Vinter (1923)
 Livets Karneval (1923)
 Ole Opfinders Offer (1924)
 Grønkøbings glade Gavtyve (1925)
 Dødsbokseren (1926)
 Lykkehjulet (1926)
 Vester-Vov-Vov (1927)
 Kraft og Skønhed (1928)
 Hallo! Afrika forude! (1929)
 Krudt med knald (1931)
 I kantonnement (1932)

Som instruktør
 Elverhøj (1910)
 Kærlighed ved Hoffet (1912)

Referencer

Eksterne henvisninger 
 

Skuespillere fra Danmark
Filminstruktører fra Danmark
Personer fra København
Natura 2000-område nr. 84 Kallesmærsk Hede, Grærup Langsø, Fiilsø og Kærgård Klitplantage

Natura 2000-område nr. 84 Kallesmærsk Hede, Grærup Langsø, Fiilsø og Kærgård Klitplantage  har samlet et areal på 11.636 hektar, hvoraf størstedelen, ca. 65 %, ejes af Staten. Det består af et EU-habitatområde (H73) og fuglebeskyttelsesområderne nr. F50 og F56. Endvidere blev et område omkring Filsø på 4.248 ha. i 1977 udpeget til Ramsarområde (R1) og en stor del af dette ligger i Natura 2000-området.

Beskrivelse 
Området domineres af typer af klitter, som klithede, klitlavninger og klitsøer i et klitbælte, på 10 km i længden og 6-10 km i bredden. Bag de yderste kystklitter findes de større klitheder, herunder Kallesmærsk Hede, Sølager Hede, Børsmose Hede og Filsø Hede.
I den sydlige del af området ligger Oksbøl Skyde- og Øvelsesterræn, og her findes en del tidligere landbrugsområder, næringsfattige søer og vådområder. Længst mod nord i beskyttelsesområdet ligger den tidligere afvandede, men nu genskabte Filsø, der nu er en lavvandet sø, omgivet af kær-, hede- og klitområder, og er Sydjyllands største sø.

Ud over Filsø ligger i området søerne Grovsø på 5,6 ha, Grærup Langsø på 33 ha, Holm Sø på 12 ha, Tanesø på 28 ha, Selager Sø på 6,4 ha og Søvigsund Sø på 22,9 ha.

Udpegningsgrundlag for fuglebeskyttelseområderne 
Fuglebeskyttelsesområde nr. 50
 hedehøg (Y)
 plettet rørvagtel (Y) ny (2016-21)
 tinksmed (Y)
 mosehornugle (Y) ny
 natravn (Y) ny
 hedelærke (Y)
 rødrygget tornskade (Y) ny

Fuglebeskyttelsesområde nr. 56
 rørdrum (Y)
 pibesvane (T)
 sangsvane (T)
 kortnæbbet gås (T)
 grågås (T)
 rørhøg (Y)
 hedehøg (Y)
 plettet rørvagtel (Y)
 trane (Y) ny
 pomeransfugl (T)
 tinksmed (Y)
 natravn (Y)

Fredninger 
Godt halvdelen af områdets natur er desuden omfattet af naturbeskyttelseslovens § 3, ligesom zonen langs kysten er under klitfredning og er omfattet af naturbeskyttelseslovens § 8.

Den nordlige del af området, nord og vest for Filsø er en del af naturfredningen Kærgård Klitplantage og Fiil Sø fra 1958
.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Varde Kommune, og naturplanen koordineres med vandplanerne for 1.10 Hovedvandopland Vadehavet, Vesterhavet samt 1.8 Ringkøbing Fjord.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om naturplanen på Naturstyrelsens websider
 Naturplanen
 Naturplanen 2016-2021
 Basisanalysen 2006
 Basisanalysen 2016-21

Natura 2000-planer
Lokaliteter i Varde Kommune
Fredede arealer i Danmark
EU-habitatområder i Danmark
Höfði

Höfði er et hus på Félagstúni i Reykjavík, hovedstaden i Island. Huset blev bygget i 1909 for den franske konsul i Island, Jean-Paul Brillouin og er tegnet af den norske arkitekt Olav Olson.

Huset er mest kendt for topmødet oktober 1986 mellem Ronald Reagan og Mikhail Gorbatjov. som blev et skridt mod afslutningen på den kolde krig. Inde i huset er USA's og Sovjetunionens flag hængt op i et kryds til minde om mødet.

Reykjavik by købte huset i 1958 og restaurerede det til dets tidligere pragt. Fra da er huset blevet anvendt til officielle modtagelser og festlige begivenheder.

Den 25. september 2009 på 100-årsdagen blev huset skadet i en brand. Alle værdifulde kulturminder blev dog reddet.

Historisk radioforbindelse 
Huset blev først bygget senere i 1909, men stedet blev allerede brugt til den første radioforbindelse mellem Island og omverdenen 26. juni 1905. Forbindelsen blev opnået med kystradiostationen Poldhu i Cornwall i Storbritannien, hvorfra der blev sendt et signal der blev modtaget her.

Den engelske tekst på mindepladen lyder:

The Beginning of Free Telecommunications in Iceland

On June the 26th 1905 Iceland was first connected to the outside world by means of telecommunications.

The first wireless message was received here from Poldhu in Cornwall, England. The telecommunications equipment was provided by the Marconi Wireless Telegraph Co, at the suggestion of enterpreneur and poet Einar Benediktsson. Messages were received here until October 1906, when the operation was terminated due to a government granted monopoly on telecommunications in Iceland.

This memorial plaque was donated by Og Vodafone"

Galleri

Noter

Eksterne henvisninger 



Bygninger, konstruktioner og anlæg i Reykjavik
Etableret i 1909
Aarestrup

Aarestrup er en by i det centrale Himmerland med , beliggende i Aarestrup Sogn øst for E45 Nordjyske Motorvej og vest for Rold Skov. Byen hører til Rebild Kommune og ligger i Region Nordjylland.

Landsbyen er beliggende 5 kilometer nordøst for Haverslev, 5 kilometer sydøst for Suldrup og 11 kilometer sydvest for Støvring. Der er en kilometer til udkanten af Rold Skov.

I byen er der 12 foreninger, Aarestrup Kirke, Aarestrup Forsamlingshus og nogle mindre erhvervsdrivende. Der er også naturbørnehave, vuggestue og friskole i byen.

Kilder 

Byer i Rebild Kommune
Byer og bydele med genforeningssten
B-29 (Grønland)

B-29 er en tidligere landslægeembedsbolig i Nuuk der i dag fungerer som den grønlandske landsstyreformands officielle em­bedsbolig.

Kilder 
 http://www.permagreen.gl/landsstyreformandens-hus/

Grønlands politik
Grønlands historie
Embedsboliger
Gangesbro

Gangesbro er en by ved Suså på Sydsjælland med . Gangesbro er beliggende 6 kilometer nord for Næstved centrum, nord for Næstveds nordlige omfartsvej og en kilometer nord for Holsted (en nordlig bydel til Næstved). Byområdet er beliggende i Rislev Sogn i Næstved Kommune.

Kilder 

Byer i Næstved Kommune
Junglen (film fra 1914)

The Jungle (da: Junglen) er en amerikansk stumfilm fra 1914 udgivet af All-Star Feature Corporation. The Jungle er en filmatisering af den realistiske roman med samme navn fra 1906 af Upton Sinclair. Filmen er nu en mistet film.

Stemmer 
 George Nash som Jurgis Rudkus
 Gail Kane som Ona
 Julia Hurley som Elzbieta
 Robert Cummings som Connor
 Alice Marc som Marija
 Robert Paton Gibbs som Antanas
 Clarence Handyside som John Durham
 E. P. Evers som Freddy Durham
 George Henry Irving
 Upton Sinclair som sig selv

Noter

Eksterne henvisninger 
 

Stumfilm fra USA
Amerikanske film fra 1914
The Jungle

The Jungle har flere betydninger:
 Junglen i Calais (The Jungle) - Uofficiel flyhtningelejr i Calais
 Junglebogen (bog) (The Jungle Book) – børnehistorier fra 1894 af Rudyard Kipling
 The Jungle (roman) – en realist roman fra 1906 af Upton Sinclair
 The Jungle (film fra 1914) – en filmadaptation af romanen
 The Jungle (film fra 1952)
 The Jungle (film fra 1967)
 The Jungle (roman fra 2011) – af Clive Cussler og Jack Du Brul
 The Jungle (Seattle) – et greenbelt i Seattle, Washington
 "The Jungle" (The Twilight Zone) – et afsnit af The Twilight Zone
 "The Jungle" (The Killing) – et afsnit af den amerikanske TV-serie The Killing
 The Jungle – et alternativt navn for The Jim Rome Show

Se også 
 Jungle – en skovtype
Ragnars saga Loðbrókar

Regnar Lodbrogs saga () er en nordisk fornaldersaga fra ca. 1300 som skildrer den danske konge og helt Regnar Lodbrogs liv og død.

Sagaen skildrer Regnars vikingtogter, ægteskab med først Tora Borgarhjort og derefter med Åslaug Sigurdsdatter og hans sønner med dem, videre hans hærgen og død i England, og hvordan sønnerne Ivar Benløs, Bjørn Jernside, Halfdan Ragnarsson og Sigurd Orm-i-Øje hævner ham efter hans død i ormegården hos kong Ella/Ælla af Northumbria i England.

Selv om Regnar har givet sit navn til sagaen, er det i lige stor grad hans anden kone Åslaug (ifølge Vølsunga sagaen datter af den mytiske Sigurd Fafnersbane og med tilnavnet Kraka) som giver sagaen liv. Hun er blevet beskrevet som en særegnet personlighed, i langt højere grad end Regnar selv, og som den som much more than her husband can be called the chief caracter of the saga. Åslaug er både den forældreløse Askepot-karakter, den selvbevidste hustru og den hævnlystne valkyrien Randalín.

Teksten kendes kun fra ét middelaldermanuskript, NKS 1824 b 4° (1824b) fra ca. år 1400, hvor sagaen er skrevet lige efter Vølsungesagaen. Det er Sigurds datter, og Regnars kone, Åslaug som er forbindelsen mellem de to sagaer. Andre tekster om Regnar Lodbrog er Þáttr af Ragnars sonum, som kendes fra Hauksbók, og Krákumál et kvad fra 1100-tallet som foregiver at være Regnars dødssang. Sandsynligvis har det eksisteret en ældre Ragnars saga fra omkring 1250 – som det vises til i þáttr af Ragnarssonum, og denne foreliggende saga er skrevet af efter denne. Det er mulig at den ældre, tabte saga var mere indholdsrig end den bevarede. Den bevarede saga har et vist præg af at være "sammensurium fra diverse kanter og knyttet løst sammen", med flere episoder som kan genfindes i flere middelalderske ridderromaner.

Sagaen er oversat til nynorsk i 1914, og udgivet sammen med Krákumál.

Referencer

Eksterne henvisninger 
 Sagateksten på norsk (bokmål) og norrønt på www.norsesaga.no

Nordiske sagaer
Brunsbek

Brunsbek (plattysk Bruunsbeek) er en by og kommune i det nordlige Tyskland, beliggende i Amt Siek under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Brunsbek er beliggende omkring 17 km øst for Hamborg. I kommunen ligger landsbyerne Kronshorst, Langelohe og Papendorf, der tidligere var selvstændige kommuner, men blev sammenlagt i 1974 under navnet Brunsbeek.

Eksterne kilder/henvisninger 

  

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Grærup Langsø

Grærup Langsø er en  33 hektar stor sø og ligger ca. 2 km fra Vesterhavet og 13 km nordøst  for Blåvands Huk. Langsø er en næringsrig hedesø, der ligger imellem Vejers og Kærgård Klitplantage. 
Både søen og området omkring har en meget righoldig flora og fugleliv, og lokaliteten  er kendt for at man kan se  kronvildt  på engstrækningerne øst for søen .

Grærup Langsø og dens omgivelser på i alt 250 hektar blev fredet i 1965. Fredningen af sø- og vådområderne er blandt andet sket for at forhindre yderligere afvanding og udtørring. Den er en del af Natura 2000-område nr. 84 Kallesmærsk Hede, Grærup Langsø, Fiilsø og Kærgård Klitplantage.

Eksterne kilder og henvisninger

 Om søen  på fugleognatur.dk
 Basisanalyse til Natura 2000-planen 2016-21

Søer i Varde Kommune
Vild med dans (sæson 13)

Den trettende sæson af Vild med dans blev sendt fra den 9. september 2016. Claus Elming og Sarah Grünewald vendte tilbage til deres henholdsvis ellevte og fjerde sæson som værter. Dommerpanelet bestod af de samme fire dommere som de sidste fem sæsoner: Nikolaj Hübbe, Anne Laxholm, Britt Bendixen og Jens Werner.

Par

Resultater

Gennemsnit

Danse og sange

Uge 1: Premiere 

 I den første uge dansede kun seks af parrene om point fra dommere og seere. Parret, der fik lavest point, skulle i omdans ugen efter.

Uge 2 

 I den anden uge skulle de seks par, der ikke fik point i den første uge, danse. Parret, der fik lavest point, skulle i omdans mod parret med de laveste point fra ugen før.

Omdans for uge 1 og 2

Uge 3

Uge 4

Uge 5: Latin

Uge 6: Standard

Uge 7: Eventyr

Uge 8: Knæk Cancer

Knæk cancer-par

Uge 9

Maratondans

Uge 10: Kvartfinale

Uge 11: Semifinale

Pasodoble

Uge 12: Finale 

 I den tolvte uge dansede parrene én individuel dans valgt af seerne, én showdans og én freestyle frit sat sammen af parrene selv.
 De to showdanse, samt de to fællesdanse, var koreograferet af Toniah Pedersen. I de to showdanse dansede de to finalepar med fire professionelle show dansere.
 Finalen for Vild Med Dans 2016 blev afholdt i Forum Horsens.

Referencer 

Vild med dans på tv2.dk

13